བོད་ཀྱི་ཆུ་དང་གཙང་པོ་དག་ཁྱིམ་མཚེས་རྒྱལ་ཁབ་སྟེ་པ་ཀི་སི་ཏཱནགྱི་བྱེ་ཐང་དང་།རྒྱ་གར།ཝེ་ཐི་ནེམགྱི་ལྷོ་ཕྱོགས་ཀྱི་འབྲས་ཞིང་བར་གྱི་ས་ཁུལ་ཁག་དང་།ཁམ་བྷོ་ཌ་ཡའི་ནང་ཏོན་ལེ་སེབ་ལེ་ཁེམཚོ་ཆེན་ནས་རྒྱ་ནག་བྱང་ཕྱོགས་ཀྱི་རྒྱ་ཐང་བར་གྱི་ཨེ་ཤེ་ཡའི་ས་ཁུལ་ཁག་ལ་ཆུའི་དགོས་མཁོ་བསྐྲུན་གྱི་ཡོད།རྒྱ་ནག་གཅིག་པོའི་ངོས་ནས་བཤད་ཀྱང་།འབྲི་ཆུས་རྒྱ་ནག་གི་འཐུང་ཆུའི་ཐོན་ཁུངས་བརྒྱ་ཆ་བཞི་བཅུ་དང་།འབྲས་ཀྱི་ཐོན་ཁུངས་བརྒྱ་ཆ་བདུན་ཅུ་ལྷགའབྲུ་རིགས་སྤྱི་ཡོངས་ཀྱི་ཐོན་ཁུངས་བརྒྱ་ཆ་ལྔ་བཅུ།དེ་བཞིན་ཉ་ཚོང་ཐོན་ཁུངས་ཀྱི་བརྒྱ་ཆ་བདུན་ཅུ་ལྷག་ཟིན་ཡོད་པ་བཅས་མདོར་ཙམ་ཡིན།བློ་བཟང་ལྷུན་འགྲུབ་ཟེར་བ་ཞིག་གིསམདོ་དབུས་མཐོ་གཞོངས་ཀྱི་སྐྱེ་ཁམས་དང་ཁོར་ཡག་འཕེལ་རྒྱསཞེས་པའི་རྩོམ་ཡིག་ནང་དུའང་འདི་ལྟར་བཀོད་འདུག་སྟེམདོ་དབུས་མཐོ་གཞོངས་ཀྱི་ཆུའི་ཐོན་ཁུངས་ཀྱི་བསྡོམས་གྲངས་ལ་རྨི་རྒྱ་དཔངས་གྲུ་བཞི་མ་དུང་ཕྱུར་༥༤༦༣༤ཡོད་ལ།དེ་ལས་ཞི་བདེ་རྒྱ་མཚོ་ཆེན་མོའི་ཆུ་རྒྱུད་དུ་གྱུར་པའི་ཆུ་སྨི་རྒྱ་དཔངས་གྲུ་བཞི་མ་དུང་ཕྱུར༢༥༤༨དང་།ཧིན་རྡུ་རྒྱ་མཚོ་ཆེན་མོའི་ཆུ་རྒྱུད་དུ་གྱུར་པའི་ཆུ་སྨི་རྒྱ་དཔངས་གྲུ་བཞི་མ་དུང་ཕྱུར༢༤༠༠༤ཡོད།སྐམ་སའི་ནང་ཁུལ་གྱི་ཆུ་རྒྱུད་དུ་གྱུར་པའི་ཆུ་སྨི་རྒྱ་དཔངས་གྲུ་བཞི་མ་དུང་ཕྱུར༥༡༥འདུག།ལོ་རེེར་མདོ་དབུས་མཐོ་གཞོངས་ནས་རྒྱལ་ཁབ་ཕྱི་ལ་བཞུར་བའི་ཆུའི་ཚད་ནི་སྨི་རྒྱ་དཔངས་གྲུ་བཞི་མ་དུང་ཕྱུར་༤༠༠༠ལྷག་ཡིན་ཏེ།རྒྱལ་ཁབ་ཕྱི་ལ་བཞུར་བའི་ཆུའི་ཚད་ཀྱི་སུམ་ཆའི་གཉིས་ཟིན་ཡོད་པ་བཀོད་འདུག